Carl Henrik d'Unker
Store norske leksikon,Kunst og estetikk,Bildende kunst,Kunsthistorie,Realisme og impresjonisme
Carl Henrik d'Unker var en svensk maler. Han var opprinnelig offiser, men reiste i 1851 til Düsseldorf og ble elev av Carl Ferdinand Sohn. Senere var han bosatt der til sin død.
d'Unker begynte som karikaturtegner. Senere vant han stor popularitet gjennom sine figurrike, skarpt iakttatte folkelivsscener. I arbeider som Pantelånerkontor (1859) og Tredje klasses venterom (1865) ga han et malerisk og broket bilde av tidens borgerlige miljø. Et portrett av maleren G. A. Mordt (1853), utført av d'Unker, finnes i Nasjonalmuseet i Oslo. Les mer i Store norske leksikon realisme impresjonisme karikatur kunst i Sverige Litteratur UN (1936). Fem svenska Düsseldorfare, Liljevalchs konsthall